VEGA præsenterer **De sidste to navne, You.You.You. og Yo Felles, offentliggøres til VEGAs Udvalgte 2013**  
*VEGA offentliggør i dag de sidste to navne og dermed det fulde program til VEGAs Udvalgte 2013, der afholdes den 25. januar i Lille VEGA og VEGA Lounge. De to sidste kunstnere er det elektroniske band You.You.You. og dj-kollektivet Yo Felles.*  
  
Tidligere er hiphop/soul-bandet [Billow](https://www.facebook.com/Billowmusic), electrorock-bandet [Broke](http://brokecph.com/), soulpop-duoen [Ivory&Gold](https://www.facebook.com/pages/IvoryGold/125909050829797) og electro-sangerinden [MØ](https://www.facebook.com/MOMOMOYOUTH?fref=ts) blevet offentliggjort, og dermed ligger det samlede program for koncertaftenen [VEGAs Udvalgte 2013](http://vega.dk/arrangementer/vegas-udvalgte-2013-9924.html) nu klar.  
  
**You.You.You.**  
Den københavnske trio [You.You.You.](http://www.youyouyou.dk/) er et klokkeklart eksempel på, at elektronisk musik i Danmark er kommet ud af lømmelalderen. Frem for at lave nysgerrige stiløvelser tager gruppen et ambitiøst og gennemtænkt livtag med genren.  
  
You.You.You. dyrker ikke bare et hjørne af den elektroniske musik, men bevæger sig på tværs af inspirationskilder og skaber deres eget spektrum. Her filtres gennemsigtig dubstep a la James Blake ind i himmelstræbende drømmepop a la M83 og manisk techno a la Modeselektor. Hør nummeret ”[When You Fall](https://soundcloud.com/you-you-you/when-you-fall-performed-live)” og se trioens liveoptræden med ”[Reaching for the Sky](http://www.youtube.com/watch?v=amv4baF6zGs)”.

[Læs mere om You.You.You](http://vega.dk/you-you-you-.html).  
  
**Yo Felles**  
Dj-kollektivet [Yo Felles](https://soundcloud.com/yofelles) består af de tre københavnske dj’s/producere Julius Sylvest, Dixone og Eloq. Både individuelt og ikke mindst sammen er disse tre blandt de mest toneangivende dj’s og producere på den danske klubscene lige nu.  
  
Trioen udmærker sig ved i deres dj-sæts ikke at bekymre sig om numrenes tempo eller, hvad der er hypet, men derimod kun om beatet, rytmen og ikke mindst bassen. Hør for eksempel nummeret “[The Anthem](http://youtu.be/qn0vkIgednQ)”. Yo Felles har gennem det seneste år opbygget et stærkt renommé på baggrund af en række fantastiske shows rundt om i landet, og 2013 tegner rigtig spændende for det talentfulde trekløver.  
[Læs mere om Yo Felles](http://vega.dk/yo-felles.html).  
  
Læs mere om [VEGAs Udvalgte 2013](http://udvalgte.vega.dk/).  
  
**Fakta om VEGAs Udvalgte 2013**

VEGA præsenterer  
Billow, Broke, Ivory&Gold, Mø, You.You.You. og Yo Felles  
Fredag den 25. januar kl. 20

Lille VEGA og VEGA Lounge, Enghavevej 40, 1674 Kbh. V

95 kr. + gebyr

Billetsalg via VEGAs hjemmeside, Billetnet og på posthuse.  
Læs mere om arrangementet på <http://udvalgte.vega.dk/arrangementer/vegas-udvalgte-2013-9924.html>  
Læs mere om VEGAs Udvalgte på [udvalgte.vega.dk](http://udvalgte.vega.dk/).  
VEGAs Udvalgte afholdes i samarbejde med DSB, Gaffa og Diesel  
  
*For yderligere oplysninger kontakt venligst*  
Anders Madsen  
Online-redaktør, VEGA

[akm@vega.dk](mailto:akm@vega.dk) – 3326 0946